Pta: ‘Motorfiets-bendes voer oorlog teen insleepdienste’ | Netwerk24
Pta: ‘Motorfiets-bendes voer oorlog teen insleepdienste’
Deur Isabel Venter 24 Oktober 2019 19:48
Werknemers van kleiner insleepdienste in Pretoria sê hulle word aangerand deur motorfietsbendes in ’n poging om hulle te verwilder van staanplekke waar daar tradisioneel gewag word vir werk.Foto: Deaan Vivier
Insleepdienste in Pretoria sê hulle is in ’n lewe-en-dood-stryd betrokke vir werk en dat die polisie hande gevou staan en toekyk.
Verskeie insleepdienste het Donderdag opgeruk na die Brooklyn-polisiekantoor om ’n grieweskrif te oorhandig.
Eienaars en werknemers van kleiner insleepdienste sê in die dokument hulle word aangerand en gedreig deur motorfietsbendes as hulle op sekere hoofweë staan.
Dit is gebruiklik om op sekere sleutelpunte te parkeer sodat daar vinnig gereageer kan word op ’n ongeluk, sê die maatskappye.
Nou het groter maatskappye in die stad motorfietsbendes gehuur om die kleiner insleepdienste se werkers te verwilder.
Bestuurders en eienaars van insleepvoertuie in Pretoria het Donderdag ’n grieweskrif aan die Brooklyn-polisie oorhandig tydens ’n protesoptog waarin hulle gevra het die polisie moet hulle teen motorfietsbendes beskerm. Foto: Deaan Vivier
Nou het groter maatskappye in die stad motorfietsbendes gehuur om die kleiner insleepdienste se werkers te verwilder van sekere sleutelpunte deur hulle gruwelik aan te rand.
“Ons word emosioneel, verbaal en sielkundig aangerand,” lui die grieweskrif.
Dit is glo nie net werkers verbonde aan insleepdienste wat deurloop nie, maar ook hawelose mense.
In die verlede het hawelose mense glo al gesien hoe word werkers aangerand en is hulle gedreig om nie met die polisie te praat oor wat hulle gesien het nie.
“Ons veroordeel die optrede van die motorfietsryers wat kleiner insleepdienste intimideer en aanrand en vra dat die polisie drasties ingryp om hulle te help beskerm,” lui die grieweskrif.
Die plaaslike polisiekantoor het Donderdag navrae verwys na die provinsiale polisiewoordvoerder, wat nie dadelik bereik kon word nie.
Insleepdienste ‘sal AA wys wie beheer die strate’
Selfs insleepdienste waarsku teen Pta-pad